
Diamars 23 di augustus, Conseho di Minister a ricibi bishita 
di Comandante nobo di Marinierskazerne, Luitenant-kolonel 
der mariniers T.A.H. Van Wijk. Durante e reunion a delibera 
riba e diferente tema di colaboracion entre Gobierno di 
Aruba y Marinierskazerne y riba e posicion strategico di 
Marinierskazerne na Aruba y con Marinierskazerne por yuda 
den aumenta siguridad. 


Marinierskazerne ta percura tambe pa traha riba e ser humano 
mas hopi cu por como tambe den e area di naturalesa y e 
aspecto di conservacion di naturalesa. 

A toca e tema di e actividadnan publico den Marinierskazerne 
pa asina pueblo por cera conoci miho cu loke Marinierskazerne 
ta haci pa y den nos comunidad. E posicion di Arumillers tambe 
a haya atencion den reunion cu Comandante van Wijk. 


Un tema hopi interesante y cu Prome Minister Evelyn Wever- 
Croes a expresa di ta uno hopi importante pe, ta e tema di e 
programa Sociaal Vormings Traject SVT cu ta un programa di 
formacion social specialmente di e trayecto pa hende muhe. 

“Mi ta felicita Commandant van Wijk hopi exito cu su funcion 
nobo. Y ta desee exito den e trayecto nobo aki den su carera 
na Aruba. Mi ta sigur cu e temporada nos dilanti tambe, e 
cooperacion ta bay ta hopi estrecho”, Prome Minister Evelyn 
Wever-Croes a duna di conoce. 

Prome Minister Evelyn Wever - Croes: 


A REUNI CU REPRESENTANTENAN DI 
SUPERMERCADONAN CHINES ENCUANTO 


25 A y EI 


E siman aki Prome Minister Evelyn Wever - Croes hunto 
cu coleganan Minister Endy Croes y Minister Rocco Tjon, a 
reuni cu representantenan di supermercadonan Chines aki na 
Aruba. Motibo di e reunion tabata pa delibera aumento drastico 
di ргіјѕпап, y pa mira con hunto por reduci e ргіјѕпап. Banda 
di e tema aki a trata otro retonan cu e comunidad Chines ta 
enfrenta cual ta bay atende cu cada uno, Prome Minister a 
informa. 


Di parti Gobierno na e representantenan di supermercadonan 
Chines, e peticion tabata con por logra baha e prijsnan pa 
un periodo, pa pueblo por sinta poco alivio ora di cumpra 
comestibel. 

Prome Minister a splica cu no ta e grupo di supermercadonan 
Chines so ta impacta e prijs, pesey ta tene cuenta cu e fleta y 
esnan cu ta bende por mayor. 

E reunion aki tabata e prome reunion di un serie di reunion. 
Siguientemente lo invita otro supermercadonan grandi y esnan 
cu ta bende por mayor, pa atende cu e tema aki. 


Lamentablemente, mientras cu ta Aruba ta recuperando di e 
efectonan di e pandemia di covid, e guera na Ukraina a inicia 
cu tambe tin un impacto mundial. Paisnan grandi rond mundo 


POSIBILIDAD PA REDUCI PRIJS DI COMESTIBEL 

manera Merca, Inglatera y Hulanda a conoce inflacion си nan 
no a mira desde añanan 80. Sinembargo tin tur fe y confiansa 
cu ta bay sali afo. nos economia ta recuperando y ta spera 
cu otro aña lo ta bek na e nivel di prome cu Pandemia. Pero 
mientrastanto, mester alivio pa pueblo pa loke ta aumento di 
ргіјѕ cual ta locual Gobierno ta deliberando, Premier Wever - 
Croes a enfatisa. 


Por ultimo, Prome Minister a bisa cu e reunion a bay den 
bon ambiente, a scucha otro su preocupacionnan, y nan a 
compronde nos preocupacionnan. “Lo sigui den dialogo pa por 
logra baha prijs y crea alivio pa ciudadanonan di nos Pais.’ 

Prome Minister Evelyn Wever - Croes: 

“Ohala esaki ta un estimulo pa boso sigui practica deporte у 
inspira otronan pa tambe sigui den e direccion aki” 


Diasabra anochi, Prome Minister Evelyn Wever-Croes tabata tin 
e honor di ta presente na e bunita evento di Premio Excelencia 
pa Deporte organisa pa Minister di Deporte sr. Endy Croes. E 
anochi aki a conta cu un sala yen, consistiendo di ministernan, 
parlamentarionan, e nominadonan compaña pa nan famianan 
y representante di diferente federacion. 


Un total di 141 atleta a ser nomina pa cu e evento aki. Tambe a 
duna homenahe na 10 baluarte den deporte y a premia e ekipo 
di aña 2021. 


Prome Minister ta gradici Minister Dangui Oduber pa su 
contribucion den prepara e reconocementonan aki di 2019 
y Minister Endy Croes pa e reconocementonan di 2021 y pa 
organisa e bunita evento aki. 


“Un pabien na tur atleta cu a ser nomina y un pabien special 
na esnan cu a gana premiacion. Ohala esaki ta un estimulo pa 
boso sigui practica deporte y inspira otronan pa tambe sigui 
den e direcion aki,” Prome Minister Evelyn Wever-Croes a 
expresa. 

Dialuna mainta dilanti dump na Parkietenbos a tuma luga e 
anuncio oficial di Minister Arends, caminda conhuntamente cu 
e otro stakeholders manera ВСІ, Serlimar, Carentra y Ecotech 
Freezone a anuncia e prome paso unda cu lo redirigi e prome 
tipo di desperdicio, cual ta taira. 


“Despues cu 22 di februari, 2022 ultimo a inicia e proceso pa 
bin cu un maneho di desperdicio nobo pa Aruba. Awe 6 luna 
despues mi ta orguyoso pa bisa cu e prome stap a wordo 
haci”, Minister Arends a cuminsa ta bisa, “Аме nos prome stap 
pa cumpli си e promesa cu nos tin cu Edan – y nos futuro 
generacion – а могао haci. Tur esaki ta parti di un vision pa no 
solamente cera Parkietenbos, pero tambe pa cuminsa enfoca 
riba reduci, re-uza y recicla desperdicio, y facilita e transicion 
di Aruba basa riba principionan circular (economia circular).” 


Despues di e Pitch 8 Switch event cu a tuma luga 22 di maart, 
2022 ultimo, Gobierno a haya un amplio bista di kico ya caba por 
na Aruba pa loke ta trata procesa, recicla y re-uza. A ser revela 


у 

cu ya caba tin algun experticio local cu por recicla desperdicio 
den un manera responsabel y duradero. Cu e redireccion di 
taira e prome stap di e proceso pa elimina e candelanan, cera 
y remedia dump di Parkietenbos pa transforma e area den un 
Parke Solar a inicia. 


“Como comunidad y ciudadano Arubano nos tin un 
reponsabilidad pa nos generacionnan despues dinos, * Minister 
Arends a continua ta bisa. “Mi vision ta pa cera Parkietenbos 
mas pronto cu ta posibel y redirigi tur sushi unda nan por wordo 
procesa responsabelmente. Pero pa nos logra esaki ta rekeri 
entre otro, comprension y sosten di comunidad, y colaboracion 
y cooperacion entre sector publico cu sector priva. 


Di parti di Gobierno di Aruba, minister Ursell Arends ta gradici 
di antemano e cooperacion di comunidad y esnan den sector 
publico y priva cu tambeb ta mira e necesidad pa nos cuminsa 
cu separacion di desperdicio riba nos pais pa un miho futuro 
pa nos yiunan mañan. 

Departamento di Enseñansa Aruba (DEA) ta invita tur studiante 
di enseñansa secundario y universitario pa participa na e 
Virtual fair di EducationUSA. Bo soño pa studia na Merca por 
cuminsa aki. 


Por medio di un feria educativo virtual completamente gratis, 
studiante y profesionalnan na Aruba tambe lo tin acceso na 
oportunidadnan pa enseñansa avansa na Merca. 


EducationUSA den colaboracion cu Departamento di Estado y 
Embahada di Merca ta invita studiante di enseñansa secundario 
y universitario como tambe profesionalnan di diferente area di 
trabou pa participa na e tercer edicion di EducationUSA Virtual 
Fair. 


E feria virtual ta un evento gratis unda lo ricibi informacion for 
di 80 diferente institutonan di enseñansa avansa (Colleges y 
Universities) na Merca. 


Den un ambiente completamente virtual, participantenan ta 
ricibi acceso na varios espacio unda lo brinda diferente tipo 
di informacion. Por ehempel, na e Auditiorium por encontra 
sesionnan en bibo “live sessions’ y esnan a base di peticion 
‘on-demand’ гіра topiconan di relevancia pa cada participante. 


Na e Exhibit Hall, lo tin standnan virtual di e diferente institucion 
na unda cu e studiante por chat cu representante di cada 
organisacion y tambe cu conseheronan di EducationUSA. 


Banda di e aspecto educativo, lo tin espacionan interactivo 
manera un Photobooth y un Leaderboard unda cu pa diferente 
actividadnan riba e Fair Platform participantenan ta ricibi punto. 


Durante e feria virtual participantenan lo ricibi tur informacion 
corecto, comprensivo y actual tocante e proceso di aplicacion, 
rekisitonan y sosten financiero pa studia na Merca. 


WWW.EA.AW, WWW.PAPIAMENTO.AW, +297 528 3400, 
STADIONWEG 37, ORANJESTAD, ARUBA Registra 


E evento online pa nos region ta tuma lugar diaranson, 24 
augustus di 4:00 di atardi pa 7:00 di anochi. 


Por registra pa e feria na e siguiente link: bit. ly/EDUSAFair. 
Por haya mas informacion y e link tambe riba website di 
Departamento di Enseñansa Aruba ww.ea.aw. 


EDUCATIONUSA 


EducationUSA ta un red di e Departamento di Estado di Merca. 
E red ta consisti di mas cu 430 centro y nan ta estableci na 
mas cu 175 pais y teritorio globalmente. 


E centronan ta brinda informacion y conseho pa studiantenan 
cu ta biba pafo di Merca. EducationUSA ta promove enseñansa 
avansa na Merca na studiantenan den exterior, incluyendo 
Aruba, door di brinda informacion corecto, comprensivo y actual 
tocante oportunidadnan existente pa studia na institucionnan 
universitario acredita na Merca. 


MAS INFORMACION 


Pa mas informacion por acudi na Facebook page facebook. 
com/EducationUSAAruba. 


Pa mas informacion relaciona cu Arubalening pa studia na 
Merca por acudi na website di Departamento di Enseñansa 
Aruba ww.ea.aw y busca Arubalening (Portal) na letter 
A den e alfabet menu. Tambe ta sugeri studiantenan pa 
sigui Departamento di Enseñansa Aruba riba Facebook y/ 
of Instagram (MEducationAruba ра keda na altura di tur 
informacion. 

Minister Xiomara Maduro ta felicita y gradici: 


MIEMBRONAN DI CUERPO 01 ADUANA CU A 
REPRESENTA ARUBA NA E DI 104 EDICION DI 
E CAMINATA 4-DAAGSE NIJMEGEN 


Recientemente un delegacion di Cuerpo di Aduana a participa 
na e di 104 edicion di e caminata 4-daagse na Nijmegen. 
Minister Xiomara Maduro ta felicita y gradici e miembronan 
di Cuerpo di Aduana pa nan participacion y representacion di 
nos Pais Aruba. Un danki na Marlon Ruiz, Giovanni Davelaar, 
Peter Oliver Wever y Jerrold Tromp cu nan participacion den e 
caminata aki. 


Manera ta conoci pa hopi aña caba miembronan di Cuerpo 
di Aduana a bin ta participando den e caminata 4-daagse 
Nijmegen, cual ta conoci como “The Walk of the World” cu tin 
un participacion di mas di 45 mil persona di mas di 70 diferente 
nacionalidad. Via Cuerpo di Aduana Aruba ta haya un bunita 
propaganda den e caminata aki y Minister Maduro ta gradici e 


delegacion pa e representacion digno aki di nos Pais. 

Minister di Cultura Xiomara Maduro presente na “Dance 2 Happiness”: 


INTERCAMBI 


Recientemente a tuma luga den Cas di Cultura e presentacion 
“Dance 2 Hapinness”. Esaki ta den cuadro di e culminacion di 
e projecto intercambio cultural hubenil entre Aruba y Belgica. 
E lidernan di ambos scol di baile Samanta Westera-Juppa di 
Aruba y Marijke Dierick di Belgica a uni den e proyecto aki 
na bienestar di nan alumno pa asina motiva e hobennan pa 
practica nan pasion cual ta baile. E prome parti di e projecto 
alumnonan di Scol di Movimiento di Aruba a biaha pa Belgica 
y den e segundo parti alumnonan di You Can Dance di Belgica 
a biaha pa Aruba, caminda a intercambia y siña di e bailenan 
cultural di ambos pais, como tambe historia, inovacion, 
sostenibilidad, idioma y crecemento personal. Ambos parti e 
projecto tabata consisti di tayernan riba baile, actividadnan y 
un presentacion na final di cada projecto. 


Е show na Belgica a tuma luga dia 2 di augustus y e presentacion 
na Aruba a tuma luga dia 11 di augustus ultimo. Minister di 
Cultura Xiomara Maduro tabata presente na Cas di Cultura y 
den su discurso a yama bon bini na Aruba tur esnan di You Can 
Dance studio y a gradici Erasmus + y Jint pa sostene y apoya 
e intercambio cultural entre e hobennan di Club di Movimiento 
Aruba Dance School y Dansstudio You Can Dance di Belgica. 
E hobennan di Belgica y Aruba a comparti cu otro nan pasion 
pa baile, cera conoci cu historia y custumber di cada Pais y 
cera un bunita amistad cu otro, cual amistad lo por ta pa bida 
largo. E alumnonan a amplia nan conocemento y a gana hopi 
experencia. 


Minister аі Cultura a gradici scol di baile You Can Dance di 
Belgica pa nan hospitalidad pa nos alumnonan di Aruba y di 
otro banda tin e confiansa cu e alumnonan di scol di baile 
You Can Dance di Belgica a sinti nan mes aki na cas y cu e 
experencianan biba na Aruba lo ta inolvidabel. Un danki special 
tambe na e docentenan y e mandatario ta spera cu den futuro 
lo por sigui organisa projectonan asina di intercambio cultural 
cual ta oportunidad pa nos hobennan por siña conoce mas di 
culturanan di otro paisnan. 


Despues di e discurso di minister Maduro, e publico na Cas 
di Cultura y esnan na Belgica via medionan social por a 
experencia un anochi magico caminda alumnonan di ambos 
scol di baile a duna un excelente presentacion. Masha pabien 
y masha danki na tur dos scol pa e bunita iniciativa aki pa trece 
nos hobennan hunto. 

Dangui Odube: 


ARUBA TA CONOCE SU PROME CASO 
POSITIVO DI МОМКЕУРОХ 


Awe, 22 di augustus 2022, a keda confirma e prome caso di 
Monkeypox na Aruba. DVG a informa cu ta trata di un residente 
cu no tin historia di biahe recientemente. E motibo aki ta pone 
DVG conclui cu e contagio a tuma luga riba nos isla mes. 
Addicional na e prome caso positivo aki tin tambe un caso 
sospechoso cu ainda ta bou investigacion. 


Pesey ta bon pa recorda kiko e sintomanan di Monkeypox ta. 
Despues cu un persona wordo infecta cu Monkeypox, tin un 
tempo di incubacion cu ta entre 1 ра 2 siman, aproximadamente. 
E persona cu a infecta por cuminsa presenta sintomanan di 
griep manera keintura, dolor di cabes y di curpa, cansancio 
y kliernan hincha. Entre 1 cu 3 dia despues di e keintura, ta 
desaroya e tipico rash cu ta spotnan plaat y cora, cu despues ta 
bira blaarnan cu likido cu ta yena cu poes. E rash por aparece 
na cualkier parti riba e curpa, pero principalmente na e cara y 
despues ta expande na otro parti di curpa, incluyendo planti 
man y di pia; y tambe rond di area genital of anal. 


E blaarnan por haci dolor y grawata hopi. Algun persona por 
tin un of dos blaar mientras otro por tin hopi. E blaar ta keda 
infeccioso te na momento cu e haya casca, esaki cay y un 
cuero nobo nace. Esaki por dura algun siman pa cual motibo e 
persona infecta mester keda isola pa proteha otro. 


Sintomanan di Monkeypox ta: 
• Keintura 

• Dolor di cabes 

e Cansancio 

• Kliernan hincha 

e Rash 

e Blaar cu pus 


DVG tambe a informa cu pronto Aruba lo ricibi for di RIVM 
Hulanda un cantidad limita di vacuna pa yuda proteha contra 
e virus di Monkeypox. E vacunanan lo bay ta disponibel pa 
e grupo di riesgo mas grandi segun instruccion y maneho di 


Hulanda. Pa medio di dunadornan di cuido y specialistanan 
ciudadanonan cu ta cay bou di e grupo di riesgo lo wordo yama 
pa ricibi nan vacuna si nan ta desea esaki. DVG ta traha cu 
algun organisacion pa hunto yega na esnan mas na risico. 


Monkeypox ta hopi contagioso. Pesey pa preveni di keda 
contagia ta recomenda pa evita di brasa, sunchi, caricia, mishi 
cu blarnan riba e curpa di un persona infecta of tene relacion 
sexual. Contact bo dokter di cas, si bo tin algun sintoma. 


DVG 


Ma / “N/D D4 
MAD GET RN 
Por reconoce un posibel infeccion di e malesa aki, pa su 
similaridad cu smallpox ordinario. Despues di infecta, tin un 
tempo di incubacion di +1-2 siman. E ora e sintomanan ta 
desaroya y por persisti durante algun dia, hasta algun siman 
E malesa aki ta hopi contagioso. Si bo presenta e sinto 
manan aki, tuma contacto mesora cu bo dunado di cuido! 


SINTOMANAN” 98 


Kein tura о——— 
Dolor di cabes ———— 
Cansancio —————— 
Kliernan hincha e———— 
R a s h о 


Blaar cu pus e———————— 


Mas tanto ta concentra riba cara, man y pia 

Minister Dangui Oduber: 

Awe mainta Aruba ta mira un dia grandioso unda 
cifra ta mustra cu a ricibi mas di 10.000 turista 
crucero ariba nos dushi isla. E turista nan aki 
tabata procedente di diferente crusero, entre otro 
Allure of the Seas di Royal Caribbean Cruises y 
tambe Carnival Cruise Lines. 


Ta importante pa enfatisa cu e turista crucero ta 
hunga un rol importante den e recuperacion y 
progreso di Aruba su economia, y pesey Gobierno 
diArubata ta traha continuamente pa sigui desaroya | 
e mercado aki. Minister di Turismo y Salud Publico 
Sr. Dangui Oduber ta satisfecho di mira tur e 
actividad nan den centro caminda hopi turista a 
yega nos isla. E turista nan aki ta crucial pa nos 
economia, creando hopi trabou pa nos taxista, tour 
operators, restaurantnan y tiendanan. 


mustra hopi prometedor y ta indica cu lo por recupera 70% di 
nos turismo crusero den comparacion cu aña 2019. Turismo 
ta keda un driver importante di nos recuperacion economico 
y Minister di Turismo y Salud Publico lo keda traha duro pa 
fortifica esaki. 


Aruba ta recuperando y progresando, y e mandatario tin tur 
confianza cu nos ta den bon direccion. No obstante cu e “low 
season” pa turismo crucero, nos por mira hopi actividad pa nos 
turismo crucero cu un cantidad substancial di turistanan. 

Minister Dangui Oduber: 


CONFERENCIA Y EXPO PROMOCION Y BIENESTAR 2022: 


HUNTO СС 


ONTRA MALESANAN CRONICO 


Dia 24 di September 2022 Aruba lo conoce e prome manera cana of core 30 minuut pa dia tin beneficionan 
edicion di e “Expo promove salud y bienestar 2022”. Е positivo pa un persona su salud. 

meta di e expo aki ta pa brinda un dia informativo na 

comunidad pa hunto nos reduci y preveni malesanan No ta keda nada otro mas pa Minister Dangui Oduber 
cronico. Na 2021 estudionan a wordo hasi си a constata invita pueblo di Aruba pa bishita e expo. Pronto lo sigui 
си 16.2% di e comunidad di Aruba a могао diagnostica mas informacion en cuanto e horario y localidad. 


cu diabetes, caminda cu e 
averahe mundial ta na 8%. 
Consecutivamente, un otro 
estudio a constata cu 75% 
di e caso nan di dialyse na 
Aruba por a wordo evita 
door di hiba un estilo di 
bida mas saludabel. 


Ta prome biaha 
cu stakeholders ta 
organizando e expo aki, 
completamente gratis, cu 
e meta di conscientisa e 
pueblo di Aruba tocante un 
estilo di bida mas saludabel 
y mas activo. Lo bai tin 
diferente booth presente 
e dia aki, di diferente 
representante den sector 
di salud, pa ofrece mas 
informacion posibel. 
Pueblo por pasa pa ricibi 
informacion valioso pa 
cuminsa of continua cu un 
biba saludabel. 

Tin hopi enfermedad cu 
por wordo preveni door 
di tuma stapnan chikito. 
Come berdura y fruta ta un 
ehempel di esaki. Tambe 
hasi actividadnan fisico 


PRONTO 


+909000000090 


Promove salud у bienestar 2022 

MINISTER THIJSEN А ASISTI NA CONCIERTO 
DEN MEMORIA DI TULA 

Minister Plenipotenciario Suplente mr. Ady Thijsen y esposa 
Yshel Thijsen-Rasmijn a asisti na e “Tula Herdenkingsconcert 
2022” cu a tuma lugar na Amsterdam. Tambe presente na e 
concierto tabata Secretario di Estado pa Asuntonan di Reino 
Alexandra van Huffelen, Minister Plenipotenciario di Curacao 
Carlson Manuel y Minister Plenipotenciario di St. Maarten 
Rene Violenus. 


E aña aki e concierto a consisti di actuacion di e Famoso Jazz 
Orchestra di Concertgebouw di Amsterdam hunto cu e pianista 
virtuoso, componista y arreglista di Curacao Randal Corsen. 
Artista invita tabata e vocalista Curasoleño Dibo Doran. 


Nota pa redaccion: Publicacion ta unicamente posibel cu 
mencion di e fotografo Jean van Lingen. 

MINISTER ENDY CROES A HACI ENTREGA DI 
TROFEO NA E CAMPEON Y SUB CAMPEON DI 
SOFTBALL DI KORPSWEEK 2022 


En conexion cu celebracion di KPA su 36 aña di existencia 


Diadomingo ultimo na veld di Madushi Stars a tuma luga e 
gran final di e torneo di softball di Cuerpo Policial Aruba en 
conexion cu e siman di polis. Durante henter siman tabatin 
diferente actividadnan deportivo. Minister Endy Croes tabata 
presente na e final di softball pa haci entrega di e trofeo di 
campeon y sub campeon na e ekiponan ganado. 


E actividad a gosa di un acogida grandi y a clausura e siman di 
polis cu e banda Buleria cu a pone un ambiente total na veld di 
Madushi Stars. Minister Endy Croes ta felicita Cuerpo Policial 
Aruba cu e celebracion di nan 36 aniversario danki pa sirbi nos 
comunidad. Alabes ta felicita KPA cu un tremendo actividad. 
Masha pabien na e ekipo campeon; Districto 3 San Nicolas y 
sub campeon: Opleiding School. 

Dialuna atardi den un esfera ameno Minister Endy Croes a 
reuni cu directiva di Fundacion Facilidadnan Deportivo (FFD). 
Unda a trata diferente puntonan di interes general. Manera 
proyecto pa iluminacion pa BMX Track den Parke Curason 
Jaburibari como tambe e ultimo desaroyo den negociacionnan 
cu AVB/ FIFA pa algun proyecto sumamente interesante. FFD 
ta trahando riba un plan di mantencion pa e parkenan y pronto 
lo presenta esaki na e mandatario di Deporte. Directiva di 
FFD a informa e mandatario cu e fundacion ta den proceso 
di reorganisacion. Minister Endy Croes a expresa cu e tabata 
un bon reunion na unda cu comunicacion, colaboracion, 
creatividad y pensamento critico pa resolve problema ta 
ingredientenan di competencianan di siglo 21 cual ta factornan 
hopi importante. 


Diasabra mainta Minister Endy Croes a pasa aeropuerto 
internacional Reina Beatrix pa ricibi e atletanan Joshua Frias 
y Corina Boekhoudt cu a competi den e 19th North American 
Powerlifting Championships, cual a tuma luga na Panama City, 
Panama. Mas di 350 atleta a participa den e competencia. 
Durante e evento aki, dos atleta local Joshua Frias y Corina 
Boekhoudt a representa nos pais den e disciplina “classic”. 
Joshua Frias a gana medaya di oro den categoria junior -66 
KG. Ademas di gana oro den un manera hopi impresionante, 


e ta logra kibra un record o cu pa shefe aña no por a 
wordo surpasa. Cu un ‘deadlift di 233 kilo, e la logra mehora 
e marca di e record. Corina Boekhoudt a gana medaya di 
brons den catergoria masters | -69 KG den e competencia di 
Powerlifting IPF/NAPF. Ambos atleta a mustra cu e deseo, 
disciplina, dedicacion y determinacion bo ta logra bo meta y 
duna un excelente prestacion na un evento di e nivel aki. Danki 
pa pone Aruba su nomber briya den exterior. Nos ta orguyoso 
di boso! Masha pabien! 

Diasabra ultimo comision organisado di Premio Excelencia 
den Deporte a rindi homenahe na 10 baluarte deportivo cu 
a dedica gran parti di nan bida na deporte di Aruba. Un di e 
personanan cu a wordo reconoci den e anochi di gala ta sra. 
Glenda lluminada Croes-Tromp di Aruba Triathlon Association 
Aruba. 


Un tiki аі sra. Glenda su trayecto y experencianan deportivo: 


2020 - 2022 Boluntario di Aruba Triathlon Association 

Sra. Glenda ta un boluntario tras di cortina di Aruba Triathlon 
Association y ta e persona encarga pa prepara e bib numbers 
pa e eventonan. 


2018 - 2020 President di Aruba Triathlon Association 

Sra. Croes — Tromp a fungi 2 aña como president di Asociacion 
di Triathlon unda a tuma decisionnan clave y importante pa e 
asociacion. 


2007 -2018 Secretaria di Aruba Triathlon Association 

Pa 11 aña sra. Glenda tabata secretaria di Aruba Triathlon 
Association caminda a haya tur experiencia necesario pa no 
solamente haci e trabou di secretaria lo mas eficiente y perfecto 
posibel pero tambe pa bay pa e siguiente nivel y a postula su 
mes pa presidente di e asociacion. 


For di aña 2009 – 2017 sra. Croes - Tromp forma parti den e 
board di C.O.A caminda a aporta en grandi pa cu nos atletanan 
olimpico. 


Sra. Glenda a ricibi su reconocemento for di Prome Minister 
di Aruba sra. Evelyn Wever — Croes. Den nomber di Gobierno 
di Aruba, Minister Endy Croes ta felicita sra. Glenda cu e 
reconocemento Baluarte Deportivo 2021 danki pe dedicacion 
amor y aporte den deporte di Aruba. 

Nos ta den e temporada di mas calor di aña. Pa reduci riesgo 
y daño na salud, e puntonan aki ta recomendabel pa haci e 


efectonan di calor menos! 


Busca 
luganan 
ventila 


Keda den luganan 
fresco of den airco. 


A 


Pone mas 


© 
atencion 
пра еѕпап |" 
di edad 


No laga nan nan so pa 
mucho tempo. 


No expone bo mes di 
mas na rayonan di solo. 


Uza 
proteccion 


Si bo mester bay den 
solo, protege bo mes. 


Нас ө 
actividad ® f 
trankil DS 
cu 

muchanan 


Pospone hungamento y 
actividadnan pafo. 


likido = 


Awa of juice cu no ta 
contene mucho suco. 


Haci actividadnan 


adecua 


No diki of colornan scur 
cu ta atrae mas calor. 


VA 
Keda 
informa 
tur 
momento 


Scucha noticianan di 


deportivo mainta of anochi. canalnan confiabel. 


Controla 

таѕ 

еѕпап си 

tin enfermedad 


Percura cu semper nan 
ta den aire fresco. 


Gabinete Wever - Сгое$ | 


Cuida bo 
bestianan 
domestico 


Percura pa nan ta den. 
fresco y duna nan hopi awa 

Бла а Fotografia в 


Е 


AUTO ISO 50 


Participa y gana sacando potretnan di Aruba 
Entrega bo potretnan na 
islaonlineagobierno.aw 


prome cu dia 


Ganadornan lo ricibi un tablet y nan potretnan lo wordo publica 
henter aña den IslaOnline. 

Tur participante mester entrega tur potret via email na islaolineOgobierno.aw 


Tur potret lo mester wordo entrega prome cu dia 31 di Augustus 2022 
_ No ta acepta niun potret despues di e fecha menciona 


_ Potretnan mester ta den jpeg, jpg of tiff. 


Un total di 2000 pixels y no mas grandi cu 10 MB i — 


Cada participante por entrega entre 5 ра 10 potret _ оф 


_ Роїгеїпап mester ta imagennan di Aruba 


E siguiente informacion di cada particpante 
ta rekeri na momento di entrega e potretnan: 
Nomber y fam completo di particpante 
_ Edad 
Adres 
_ Email 
Telefon 
Titulo di e potret 
_ Lugar па unda a saca e potret 
_ Та permiti haci cambionan basico riba cada potret manera mehoracion di e 
colornan, filters of “cropping” 
Potretnan cu ta encera imagennan inapropia, 


ofensivo of provocativo lo ser descualifica automaticamente 


Lo anuncia e ganadornan via IslaOnline 
Fecha cu lo anuncia e ganadornanan dialuna 12 di September 2022 e N | | 


ЕГЕ 


Particpantenan lo ser evalua door di ип comishon di IslaOnline A | SI A 
| 


(E 


= 


DESPUES DI TEMPONAN DIFICIL 
CU NOS A PASA ADEN, 
NUNCA NOS MESTER LUBIDA 
E FORSA IMPRESIONANTE, 

E RESILIENCIA Y SOLIDARIDAD 
CU NOS A MUSTRA OTRO COMO 
CIUDADANO, FAMIA Y 
COMO PARTI DI E COMUNIDAD MUNDIAL. 
HUNTO NOS MESTER ACTUA, INNOVA, 
ADAPTA Y AVANSA Y 
RECONSTRUI NOS PAIS. 


20 AÑA DI 


INVERSION Y 
22 OPORTUNIDAD 


